ai4bharat/Pralekha huggingface dataset:
وزارت دفاع
گروڑ-6 مشق کیلئے ہندوستانی فضائیہ کا دستہ روانہ
نئی دہلی،25؍جون۔ ہندوستانی ایئرفورس ، ہندوستان اور فرینچ ایئر فورس کے درمیان ایک 2 فریقی مشق میں حصہ لے رہی ہے، جسے گروڑ-6 مشق کا نام دیا گیا ہے۔ یہ مشق فرانس میں یکم تا12 جولائی 2019 کے درمیان ہوگی۔ گروڑ ایکسرسائز کا یہ چھٹا ایڈیشن ہے، جس کی منصوبہ بندی فرینچ ایئر فورس بیس، مونٹ-ڈی-مارسن پر کی جا رہی ہے۔ آخری گروڑ -5 مشق جون 2014 میں ایئرفورس اسٹیشن جودھپور میں ہوئی تھی۔
انڈین ایئر فورس کا دستہ، جو اِس مشق میں حصہ لے گا، وہ 120 ایئر واریئرس، 4 ایس یو-30 ایم کے آئی ، آئی ایل-78 فلائٹ ریفیولنگ ایئر کرافٹ پر مشتمل ہے۔ سی-17 اسٹریٹجک لفٹ ایئر کرافٹ دستے کو انڈکشن اور ڈی-اِنڈکشن مرحلے کے دوران دستے کو لاجسٹک سپورٹ فراہم کرے گا۔ دونوں ایئرفورسیز کے درمیان منصوبہ بند کی گئی یہ سب سے بڑی ہوائی مشقوں میں سے ایک ہے۔ انڈین ایئر فورس ایس یو -30 ایم کے آئی فرینچ ایئر فورسیز ملٹی رول رفال ایئر کرافٹ کے ساتھ جنگ لڑنے کے ماحول میں آپریٹ کرے گی۔ اس سے دونوں ایئر فورسیز کے درمیان باہمی آپریشنز کے دوران انٹرآپریٹبلٹی کی سمجھ بڑھے گی اورایک دوسرے کے بہترین طور طریقوں کو سیکھنے کا موقع ملے گا۔
انڈین ایئرفورس کے اس مشق میں حصہ لینے سے پیشہ ورانہ باہمی تبادلے، لین دین سے متعلق تجربات اور آپریشنل معلومات کو فروغ ملنے کے ساتھ ساتھ، اس سے دونوں ایئر فورسیز کے دو فریقی تعلقات مضبوط ہوں گے۔ یہ ایئرواریئرس کو بین الاقوامی ماحول میں کام کرنےکا ایک موقع بھی فراہم کرے گی۔ ٹیم ایئر فورس اسٹیشن بریلی اور آگرہ سے 25 جون 2019 کو روانہ ہو گئی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ک ا
U- 2592
(Visitor Counter : 42
ا قتصادی امور کی کابینہ کمیٹی
پبلک سروس براڈکاسٹنگ کے لیے بڑا فروغ: اقتصادی امور کی کابینہ کمیٹی نے2025-26 تک 2539.61 کروڑ روپے کے اخراجات کے ساتھ مرکزی شعبہ کی ’براڈکاسٹنگ انفراسٹرکچر اینڈ نیٹ ورک ڈیولپمنٹ ‘ اسکیم کو منظوری دی
ملک کی 80 فیصد سے زیادہ آبادی کو کور کرنے کے لیے اے آئی آر کا ایف ایم کوریج بڑھے گا
دور دراز، قبائلی، بائیں بازو کی انتہا پسندی ، سرحدی علاقوں اور خواہش مند اضلاع میں رہنے والے لوگوں میں 8 لاکھ ڈی ڈی کے مفت ڈش ڈیٹی ایچ سیٹ ٹاپ باکس  تقسیم کیے جائیں گے
اقتصادی امور کی کابینہ کمیٹی نے پرسار بھارتی یعنی آل انڈیا ریڈیو  اور دوردرشن کے بنیادی ڈھانچے کی ترقی کے لیے 2539.61 روپےکروڑ کی لاگت والی مرکزی شعبہ کی اسکیم’’براڈکاسٹنگ انفراسٹرکچر اینڈ نیٹ ورک ڈیولپمنٹ‘‘  کے بارے میں وزارت اطلاعات و نشریات کی تجویز کو منظوری دے دی ہے۔ وزارت کی ’’براڈکاسٹنگ انفراسٹرکچر اینڈ نیٹ ورک ڈیولپمنٹ‘‘ اسکیم، پرسار بھارتی کو اپنے براڈکاسٹنگ انفراسٹرکچر کی توسیع اور اپ گریڈیشن، مواد کی ترقی اور تنظیم سے متعلق سول کام سے متعلق اخراجات کے لیے مالی مدد فراہم کرنے کا ایک ذریعہ ہے۔
پرسار بھارتی، ملک کے سرکاری نشریاتی ادارےکے طور پر، دوردرشن اور آل انڈیا ریڈیو کے ذریعے، خاص طور پر ملک کے دور دراز علاقوں کے لوگوں کے لیے، معلومات، تعلیم، تفریح اور مشغولیت کا سب سے اہم وسیلہ ہے۔ پرسار بھارتی نے کووڈ وباکے دوران صحت عامہ کے پیغامات اور عوام تک بیداری پھیلانے میں شاندار کردار ادا کیا ہے۔
بی آئی این ڈی اسکیم، سرکاری نشریاتی ادارے کو بہتر بنیادی ڈھانچہ کے ساتھ، اپنی سہولیات کی ایک جامع اپ گریڈیشن کرنے کے قابل بنائے گی جس سے ایل ڈبلیو ای، سرحدی اور اسٹریٹجک علاقوںسمیت اس کی رسائی وسیع ہوگی اور ناظرین کو اعلیٰ معیار کا مواد فراہم کیا جائے گا۔ اسکیم کا ایک اور اہم ترجیحی شعبہ ملکی اور بین الاقوامی سامعین کے لیے، اعلیٰ معیار کے مواد کی ترقی اور مزید چینلز کو ایڈجسٹ کرنے کے لیے ڈی ٹی ایچ پلیٹ فارم کی صلاحیت کو اپ گریڈ کرکے ناظرین کے لیے متنوع مواد کی دستیابی کو یقینی بنانا ہے۔ او بی وین کی خریداری اور ڈی ڈی اور اے آئی آر اسٹوڈیوز کی ڈیجیٹل اپ گریڈیشن کو بھی اس پروجیکٹ کے حصے کے طور پر کیا جائے گا تاکہ انہیں ایچ ڈی کے میعار کے مطابق تیار کیا جاسکے۔
اس وقت دوردرشن 36 ٹی وی چینل چلاتا ہے جس میں 28 علاقائی چینلز ہیں اور آل انڈیا ریڈیو 500 سے زیادہ نشریاتی مراکز چلاتا ہے۔ اس اسکیم سے ملک میں اے آئی آر -ایف ایم ٹرانسمیٹر کی کوریج، جغرافیائی رقبے کے لحاظ سے 66فیصداور آبادی کے لحاظ سے بالترتیب 59فیصد اور 68فیصدسے بڑھ کر 80فیصدہو جائے گی۔ اس اسکیم میں دور دراز، قبائلی، ایل ڈبلیو ای اور سرحدی علاقوں میں رہنے والے لوگوں میں سے8 لاکھ سے زیادہ لوگوں کو ڈی ڈی فری ڈش ایس ٹی بی کی مفت تقسیم کا بھی تصور کیا گیا ہے۔
پبلک براڈکاسٹنگ کے دائرہ کار کو بڑھانے کے علاوہ، نشریاتی ڈھانچہ کو جدید بنانے اور فروغ دینے کے پروجیکٹ میں نشریاتی آلات کی فراہمی اور تنصیب سے متعلق مینوفیکچرنگ اور خدمات کے ذریعے بالواسطہ روزگار پیدا کرنے کی صلاحیت بھی ہے۔ اے آئی آر اور ڈی ڈی کے لیے مواد کی تخلیق اور مواد کی اختراع میں ٹی وی/ریڈیو پروڈکشن، ٹرانسمیشن اور متعلقہ میڈیا سے متعلقہ خدمات سمیت مواد کی تیاری کے شعبے میں میڈیا کے مختلف شعبوں کا تجربہ رکھنے والے افراد کی بالواسطہ ملازمت کی صلاحیت ہے۔ مزید یہ کہ ڈی ڈی فری ڈش کی رسائی کو بہترکرنے کے منصوبے سے، ڈی ڈی فری ڈش ڈی ٹی ایچ باکسز کی تیاری میں روزگار کے مواقع پیدا ہونے کی امید ہے۔
حکومت ہند، دوردرشن اور آکاشوانی  کے بنیادی ڈھانچے اور خدمات کی ترقی، جدید کاری اور استحکام کے لیے اپنے عزم کا اعادہ کرتی ہے، جوکہ ایک مسلسل عمل ہے۔
قانون اور انصاف کی وزارت
جناب جسٹس سنجے یادو کو الٰہ آباد ہائی کورٹ کا چیف جسٹس مقرر کیا گیا
نئی دہلی، 10/جون2021 ۔ صدر جمہوریہ ہند نے بھارت کے آئین کی دفعہ 217 کے کلاز  کے ذریعے حاصل اختیارات کو بروئے کار لاتے ہوئے جناب جسٹس سنجے یادو، جو کہ الٰہ آباد ہائی کورٹ کے جج ہیں، کو الٰہ آباد ہائی کورٹ کا چیف جسٹس مقرر کیا ہے۔ ان کی تقرری اپنے عہدے کی ذمہ داری سنبھالنے کے دن سے تصور کی جائے گی۔ اس ضمن میں قانون و انصاف کی وزارت کے محکمہ انصاف کے ذریعے ایک نوٹیفکیشن جاری کردیا گیا ہے۔
جناب جسٹس سنجے یادو، ایم اے، ایل ایل بی کا اندراج 25.08.1986 کو بطور وکیل ہوا تھا۔ انھوں نے سول، آئینی، لیبر اور سروس امور میں 20 سال تک جبل پور میں پریکٹس کی اور لیبر و سروس امور میں اختصاص رکھتے ہیں۔ انھوں نے مارچ 1999 سے اکتوبر 2005 تک سرکاری وکیل کے طور پر کام کیا۔ وہ اکتوبر 2005 سے ڈپٹی ایڈووکیٹ جنرل بھی رہے۔ انھیں 2 مارچ 2007 کو مدھیہ پردیش ہائی کورٹ کا ایڈیشنل جج اور 15 جنوری 2010 کو مستقل جج مقرر کیا گیا۔ بعد میں ان کا تبادلہ الہ آباد ہائی کورٹ میں کردیا گیا۔ انھیں 14 اپریل 2021 سے الہ آباد ہائی کورٹ کا کارگزار چیف جسٹس مقرر کیا گیا تھا۔
کیمیکلز اور فرٹیلائزر کی وزارت
چوتھی جن اوشدھی دیوس 2022 کی تقریبات کاآغاز
پورے ملک میں ایک ہفتہ کے پہلے دن کی ‘جن اوشدھی سنکلپ پد یاترا’ منعقد ہوئی
چوتھی جن اوشدھی دیوس 2022 کی تقریبات کا آج آغاز ہوا۔ یہ تقریب ایک ہفتے چلے گی جس کی ابتدا آج یکم مارچ سے 7 مارچ 2022 تک ہوگی۔پورے ملک میں 75 مقامات پر جن اوشدھی کیندروں نے آج جن اوشدھی سنکلپ پدیاترا منعقد کی ۔ وزیراعظم جناب نریندر مودی ہر سال 7 مارچ کو جن اوشدھی دیوس کی تقریبات کااعلان کرتے ہیں تاکہ عام لوگوں کو جن اوشدھی پریوجنا کے فوائد کے بارے میں مطلع کیا جاسکے ۔
پدیاتراؤں کاانعقاد جنرک دواؤں کے معیار کے بارے میں بیداری پیدا کرنے کی غرض سے، جو 8600 سے زیادہ پردھان منتری بھارتیہ جن اوشدھی کیندروں پر معمولی قیمتوں میں مہیا ہیں ، کیا گیا۔ان پدیاتراؤں میں بہت سے عوامی نمائندے اپنے متعلقہ علاقوں میں ان شہریوں تک جو ان کے حلقے میں رہتے ہیں ، اس اسکیم کے فوائد کے پیغام کو پھیلانے کی غرض سے شریک ہوئے تاکہ لوگوں کو اس کازیادہ سے زیادہ فائدہ پہنچ سکے۔
مختلف مقامات یعنی شملہ، چنڈی گڑھ، دہلی، پونے، بھوپال، گاندھی نگر، گواہاٹی اور بہت سارے دیگر شہروں میں سوشل انگیجمنٹ کے لئے 3 ڈی اور 2 ڈی کاٹ آؤٹس لگائے گئے ۔
وزارت دفاع
ہندوستانی کوسٹ گارڈ نے ساحلی ریاستوں اور مرکز زیر انتظام علاقوں میں بین الاقوامی ساحلی صفائی دن - 2023 کا انعقاد کیا
ہندوستانی کوسٹ گارڈ نے 16 ستمبر 2023 کو تمام ساحلی ریاستوں اور مرکز زیر انتظام علاقوں میں بین الاقوامی ساحلی صفائی دن - 2023  کا انعقاد کیا۔ بین الاقوامی ساحلی صفائی کا دن دنیا بھر میں ہر سال ستمبر کے تیسرے ہفتے کو اقوام متحدہ کے ماحولیاتی پروگرام  اور جنوبی ایشیائی خطے میں جنوبی ایشیا کوآپریٹو انوائرمنٹ پروگرام  کے زیر اہتمام منایا جاتا ہے۔ ہندوستانی کوسٹ گارڈ 2006 سے ہندوستان میں اس سرگرمی کو مربوط کر رہا ہے۔
یہ مہم ’سوچھ بھارت ابھیان‘ کے لیے حکومت کی جاری کوششوں اور وزیر اعظم جناب نریندر مودی کے ’سوچھتا ہی سیوا‘ کے ذریعے بڑے پیمانے پر صفائی ستھرائی اور صفائی مہم کے لیے کی گئی واضح مطالبات کے لیے بھی وقف تھی۔
اس سال مہاراشٹر میں 11,425 رضاکاروں کی سب سے زیادہ شرکت دیکھنے میں آئی جس کے بعد تمل ناڈو میں 5,166 رضاکار شامل تھے۔ ملک بھر میں، کل 25,245 رضاکاروں نے آئی سی سی-2023 مہم میں حصہ لیا۔
مختلف سول ایجنسیوں، مرکزی اور ریاستی حکومتوں کی تنظیموں، میونسپل کارپوریشنوں، این جی او، فشریز ایسوسی ایشن، بندرگاہوں، تیل کی ایجنسیوں اور دیگر نجی اداروں نے اس مہم میں جوش و خروش کے ساتھ حصہ لیا۔ پرجوش این سی سی کیڈٹس، این ایس ایس، اسکول اور کالج کے طلبا کی بڑی شرکت نے نوجوان نسل میں بیداری کی سطح اور صاف ساحلوں کے لیے ان کے عزم کو اجاگر کیا۔
وزیراعظم کا دفتر
وزیراعظم نے کہا ہے کہ گگن یان اکیسویں صدی میں بھارت کیلئے ایک تاریخی کامیابی ہوگا
وزیراعظم نے نئی دہائی کی اپنی پہلی ’من کی بات‘ میں مشن پر بات چیت کی
نئیدہل۔26؍جنوری۔وزیراعظم جناب نریندر مودی نے نئے سال اور نئی دہائی کی اپنی پہلی من کی بات میں ’گگن یان‘ مشن پر بات کی۔
انہوں نے کہا کہ اب جبکہ 2020 میں بھارت اپنی آزادی کا 75واں سال منارہا ہے ، ملک کو ’’’گگن یان‘ مشن کے ذریعے بھارت کو خلا میں لے جانے کا عہد پورا کرنا ہے‘‘۔
انہوں نے کہا ’’گگن یان مشن بھارت کیلئے اکیسویں صدی میں سائنس اور ٹیکنالوجی کے شعبے میں ایک تاریخی کامیابی ہوگا۔ یہ مشن نیو انڈیا کیلئے ایک سنگ میل ثابت ہوگا‘‘۔
وزیراعظم نے بھارتی فضائیہ کے ان چار ہوابازوں کی ستائش کی جنہیں مشن کے لئے خلابازوں کے طور پر منتخب کیا گیا ہے اور روس میں ان کی ہونے والی تربیت کیلئے نیک خواہشات پیش کیں۔
وزیراعظم نے کہا ’’یہ ہونہار نوجوان بھارت کی صلاحیت ،مہارت ، لیاقت ،ہمت اور خوابوں کی علامت ہیں۔ ہمارے چار دوست اپنی ٹریننگ کیلئے کچھ دنوں کیلئے روس جانے والے ہیں ، مجھے اعتماد ہے کہ یہ بھارت – روس دوستی اور تعاون کے ایک سنہرے باب کی شروعات ثابت ہوگا‘‘۔
وزیراعظم نے کہا کہ ایک سال کی تربیت کے بعد یہ لوگ قوم کی امیدوں اور تمناؤں کو خلا میں لےجانے کی ذمہ داری پوری کریں گے۔
انہوں نے کہا ’’یوم جمہوریہ کے مقدس موقع پر میں ان چار نوجوانوں اور اس مشن سے وابستہ بھارت اور روس کے سائنسدانوں اور انجینئروں کو مبارکباد دیتا ہوں‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج۔ع ن
U-364
(Visitor Counter : 79
بھارتی چناؤ کمیشن
انتخابی کمیشن کے ورکنگ گروپوں نے بھارت کے انتخابی کمیشن کو اپنی سفارشات کا مسودہ پیش کیا
نئی دہل۔18؍فروری۔بھارت کے انتخابی کمیشن کے اہلکاروں کے 9 ورکنگ گروپوں اور 20 سے زیادہ اعلیٰ انتخابی افسروں کی نئی دہلی میں دو روزہ کانفرنس ہوئی جس کا مقصد حال ہی میں لوک سبھا اور دیگر انتخابات سے حاصل شدہ معلومات پر تبادلہ خیال کرنا تھا۔
ورکنگ گروپوں کے ارکان اور سی ای اوز کے نام اپنے پیغام میں اعلیٰ انتخابی کمشنر جناب سنیل اروڑہ نے 9 ورکنگ گروپوں کے افسران کی پُرمغز اور معقول سفارشات کی تعریف کی۔ انہوں نے کہا کہ کمیشن ورکنگ گروپوں کی سفارشات پر غور کریگا اور ان پر غور کرنے اور انہیں منظور کرنے کے بعد ان سفارشات کو عوام کے سامنے رکھا جائیگا تاکہ ساجھیداروں کے خیالات معلوم کیے جاسکیں۔ اعلیٰ انتخابی کمشنر جناب اروڑہ اختتامی اجلاس میں ذاتی طور پر شریک نہیں ہوسکے۔
انتخابی کمشنر جناب اشوک لواسا نے افسران سے خطاب کرتے ہوئے انہیں مشورہ دیا کہ وہ ایسی سفارشات پیش کریں جو عمل درآمد کے قابل ہوں۔ انہوں نے کہا کہ کمیشن کو اپنی سفارشات پیش کرتے وقت گروپوں کو قانون اور ضابطوں میں تبدیلی کے سلسلے میں قلیل مدتی ، درمیانی مدت کے اور طویل مدت کے زمرے وار اقدامات تجویز کرنے چاہئیں۔
انتخابی کمشنر جناب سشیل چندر نے کہا کہ اس عمل کا حتمی مقصد ووٹروں کیلئے رجسٹریشن اور ووٹنگ کے عمل کو خوشگوار بنانا ہے۔ جناب چندر نے کہا کہ گروپوں نے انتخابی عمل میں موجودہ خامیوں کی نشاندہی کے سلسلے میں بڑی محنت کی ہے ، سی ای اوز کو چاہئے کہ وہ مستقبل میں طریقہ کار کو معقول بنانے کیلئے ٹیکنالوجی کی مدد حاصل کریں۔ جناب چندر نے دہلی کے حالیہ انتخابات کی مثال دی جہاں ایپ ، اور کیو آر کوڈ سلپ دونوں کی وجہ سے تمام استعمال کرنے والوں کو پولنگ کے عمل میں آسانی حاصل رہی۔ کمیشن نے سی ای اوز اور کمیشن افسروں کے 9 ورکنگ گروپ قائم کئے تھے جس میں انتخابی عمل کے مختلف پہلوشامل تھے ، مثلاً انتخابی فہرستوں کے مسائل ، پولنگ مرکزوں کا انتظام، ایم سی سی ووٹنگ کاعمل اور سامان رکھنے کے مقامات ، صلاحیت سازی ، اطلاعاتی ٹیکنالوجی کا استعمال، اخراجات کا بندوبست ، ایس وی ای ای پی اور انتخابی اصلاحات وغیرہ۔
کمیشن نے تفصیلی تبادلہ خیال اور ان سفارشات کو کرنے میں مہینوں کی محنت اور لائحہ عمل کے لئے تمام سی ای اوز اور انتخابی کمیشن کے تمام افسران کاشکریہ ادا کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ ع ن
U-814
(Visitor Counter : 51
وزارت آیوش
مرکزی وزیر سربا نند سونووال نے ناگا لینڈ میں آیوش حفظانِ صحت شعبے کے لئے 100 کروڑ روپئے سے زیادہ کی سرمایہ کاری کا اعلان کیا
- کوہیما میں ایک مربوط آیوش اسپتال کا افتتاح کیا گیا۔
- کیہپیرے ، موکوک چنگ، ناگا لینڈ یونیورسٹی ، دیماپور اور ووکھا میں چار مربوط آیوش اسپتال بنائے جائیں گے۔
- لونگ لینگ میں 70 کروڑ روپئے کی رقم سے ایک آیورویدک کالج تعمیر کیا جائے گا۔
آیوش ، بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے ، آج ناگالینڈ میں آیوش حفظانِ صحت شعبے کو ترقی دینے کے لئے 100 کروڑ روپئے سے زیادہ کی بڑی سرمایہ کاری کا اعلان کیا۔ اس مختص رقم سے ریاست میں 30 بستروں والا ایک آیوش اسپتال اور 10 بستروں کے تین اسپتالوں کے ساتھ ایک آیورویدک کالج بھی تعمیر کیا جائے گا۔
مرکزی وزیر نے آج کوہیما کے رضا چیڈیما میں ایک مربوط آیوش اسپتال کا بھی افتتاح کیا۔ 30 بستروں پر مشتمل آیوش اسپتال ، کہپیرے میں تعمیر کیا جائے گا، جب کہ 10 بستروں والا ایک - ایک آیوش اسپتال موکوک چنگ، ناگالینڈ یونیورسٹی دیما پور اور ووکھا میں تیار کیا جائے گا۔ اس خطے میں آیوش کے شعبے میں اعلیٰ تعلیم کو فروغ دینے کے لئے مرکزی وزیر نے لونگ لینگ میں ایک جدید ترین آیورویدک کالج کے قیام کا بھی اعلان کیا۔ یہ کالج 70 کروڑ روپئے کی لاگت سے تعمیر کیا جائے گا۔
اس موقع پر اپنے خطاب میں جناب سونووال نے کہا کہ شمال مشرق میں آیوش سیکٹر کا ایک بہت بڑا مرکز بننے کی بے پناہ صلاحیت موجود ہے۔ انہوں نے کہا کہ لوک ادویات میں ہمارا خوشحال روایتی علوم اور نبابات کی بکثرت دستیابی کی بدولت ، ہم بھارت کے لوگوں کے ساتھ ساتھ پڑوسی ملکوں کے لئے صحت اور فلاح و بہبود سے متعلق مسائل کے حل دستیاب کرا سکتے ہیں ۔ انہوں نے کہا کہ ‘‘ اس سے ہمیں مالی طاقت ملے گی اور ہماری کمیونٹی کے لوگوں کو بیماری کے علاج میں بھی فائدہ ملے گا۔ ’’
مرکزی وزیر نے بتایا کہ وزارت نے ناگا لینڈ اور میزورم میں 172 کروڑ روپئے کی سرمایہ کاری کے ساتھ آیوش کی ترقی کی سمت میں ایک اہم قدم اٹھایا ہے۔ انہوں نے کہا کہ ان دونوں ریاستوں میں دس نئے آیوش اسپتال اور ایک آیورویدک کالج قائم کیا جائے گا۔
خطے میں لوک ادویات کے تحفظ کے لئے اٹھائے گئے اقدامات کے بارے میں بات کرتے ہوئے، آیوش کے مرکزی وزیر نے کہا کہ ‘‘لوک ادویات کے بارے میں جاننے اور اس سے فائدہ اٹھانے کے لئے، آیوش کی وزارت مقامی سطح پر صحت کی صورتِ حال کا سنجیدگی سے جائزہ لینے اور اس کی توثیق کرنے کے لئے شمال مشرق کی نسلی برادریوں کے درمیان مقامی صحت روایات  ، زبانی صحت روایات  اور نسلی ادویاتی طور طریقوں  سے متعلق ایک ملٹی سینٹرک ریسرچ پروجیکٹ چلا رہی ہے۔
میٹنگ میں ناگا لینڈ حکومت کے صحت اور کنبہ بہبود کے وزیر جناب ایس پانگنیو فوم اور ناگا لینڈ حکومت کے شہری ترقیات اور شہری امور کے وزیر ڈاکٹر نیکی سیلی کیرے کے ساتھ ساتھ ناگا لینڈ حکومت اور آیوش کی وزارت کے سینئر افسران نے شرکت کی۔
۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔

U.No. 2299
(Visitor Counter : 108
وزارت دفاع
افتتاحی تقریب
وائی - 3023 کا آغاز 
پروجیکٹ 17اے جنگی جہاز دُناگِری کو 15 جولائی 22 کو کولکتہ کے گارڈن ریچ شپ بلڈرز اینڈ انجینئرز لمیٹڈ میں دریائے ہوگلی میں اُتارا جائے گا۔ عزت مآب وزیر دفاع جناب راج ناتھ سنگھ اس تقریب کے مہمان خصوصی ہوں گے۔
ریاست اتراکھنڈ میں ایک پہاڑی سلسلے سے معنون 'دُوناگِری' پی17اے سلسلے کا چوتھا جنگی جہاز ہے۔ یہ پی 17 جنگی جہازوں  کے سلسلے ہیں جو بہتر مخفی خصوصیات، جدید ہتھیاروں اور سینسروں اور پلیٹ فارم مینجمنٹ سسٹم سے لیس ہیں۔ 'دُوناگِری' سابقہ لینڈر کلاس اے ایس ڈبلیو جنگی جہاز 'دُوناگیری' کا اوتار ہے، جس نے 05 مئی 1977 سے 20 اکتوبر 2010 تک اپنی 33 سالہ خدمات میں مختلف آزمائشی کارروائیوں اور کثیر قومی مشقوں میں حصّہ لیا تھا۔ جہاز کی روح ہمیشہ زندہ رہتی ہے اور مناسب جہاز تلاش کرتی ہے۔ پی17اے پروجیکٹ کے پہلے دو جہاز 2019 اور 2020 میں بالترتیب ایم ڈی ایل اور جی آر ایس ای میں لانچ کئے گئے تھے۔ تیسرا جہاز  اس سال کے شروع میں 17 مئی 22 کو ایم ڈی ایل میں لانچ کیا گیا تھا۔ اتنے قلیل وقفے میں چوتھے جہاز کی لانچنگ توجہ سے بھر پور ارتکاز کے ساتھ خود انحصاری کے رُخ پر جہاز سازی کے لئے فراہم کردہ محرکات کا ثبوت ہے۔
پی17اے جہازوں کو ہندوستانی بحریہ کے ڈائریکٹوریٹ آف نیول ڈیزائن  نے درونِ ملک ڈیزائن کیا ہے جو ماضی میں بھی متعدد قسم کے مقامی جنگی جہازوں کے نیزے والے ڈیزائن کامیابی کے ساتھ تیار کر چکا ہے۔ یہ 'آتم نربھر بھارت' کے رُخ پر قوم کی غیر متزلزل کوششوں کا منہ بولتا ثبوت ہے۔ کیونکہ آلات اور نظام کے 75 فی صد آرڈر بھی اب دیسی کمپنیوں بشمول بہت چھوٹی، چھوٹی اور درمیانی صنعتوں کو دیئے جا رہے ہیں۔
پنچایتی راج کی وزارت
سوامیتو اسکیم کے تحت ملک کے تقریباً 31,000 گاؤں میں پراپرٹی کارڈ تیار کیے گئے ہیں
اس اسکیم کو مارچ 2025 تک مکمل کرنے کا تصور کیا گیا ہے
پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک تحریری جواب میں بتایا کہ مرکزی سیکٹر اسکیم ‘‘سوامیتو’’ کا مقصد گاؤں میں آباد علاقوں  میں مکانات رکھنے والے گاؤں کے گھریلو مالکان کو ‘حقوق کا ریکارڈ’ فراہم کرنا ہے۔ اس اسکیم کے تحت ملک کے تمام دیہاتوں کے دیہی آبادی والے علاقوں میں زمینوں کا سروے کیا جاتا ہے۔ اسے پنچایتی راج کی وزارت، سروے آف انڈیا ، اسٹیٹ ریونیو ڈپارٹمنٹ، ریاستی پنچایتی راج ڈپارٹمنٹ اور نیشنل انفارمیٹکس سینٹر  کی مشترکہ کوششوں سے لاگو کیا جا رہا ہے۔ اس اسکیم میں سماجی و اقتصادی طور پر بااختیار بنانے اور دیہی لوگوں کو ان کے پراپرٹی کارڈ کے استعمال کے ذریعے جائیدادوں کی رقم کمانے کی سہولت فراہم کرکے زیادہ خود انحصاری کا تصور کیا گیا ہے۔
سوامیتو اسکیم کے تحت، ریاستوں کو معلومات، تعلیم، مواصلات  اور اسٹیٹ پروجیکٹ مانیٹرنگ یونٹ  کے قیام کے لیے محدود پیمانے پر فنڈز فراہم کیے جاتے ہیں۔ مالی سال 2020-21 میں، سوامیتو اسکیم کے تحت آئی ای سی اور ایس پی ایم یو اجزاء کے لیے ریاست مہاراشٹر کو -/10,52,500روپے جاری کیے گئے۔
راشٹریہ گرامین سوراج ابھیان  کی مرکزی طور پر اسپانسر شدہ اسکیم  کے تحت جسے 19- 2018 سے لاگو کیا جا رہا ہے، ملک بھر میں پنچایتی راج اداروں  کو مضبوط بنانے کے لیے ریاستوں/مرکز کے زیر انتظام علاقوں  کو فنڈز فراہم کیے گئے ہیں۔ آر جی ایس اے اسکیم کے تحت گزشتہ تین سالوں کے دوران ریاست مہاراشٹر کو منظور شدہ سالانہ ایکشن پلان اور جاری کردہ فنڈ کی تفصیلات ضمیمہ میں منسلک ہیں۔
مرحلہ 1 میں ہریانہ، کرناٹک، مدھیہ پردیش، مہاراشٹر، اتر پردیش، اتراکھنڈ، پنجاب، راجستھان اور آندھرا پردیش کی پائلٹ ریاستوں میں 21- 2020 کے دوران اسکیم کے کامیاب آغاز کے بعد، سوامیتو اسکیم 22-2021 سے پورے ملک میں بڑھا دیا گیا۔ اب تک ملک کے تقریباً 31,000 دیہاتوں میں پراپرٹی کارڈ تیار کیے جا چکے ہیں۔ اس اسکیم کو مارچ 2025 تک مکمل کرنے کا تصور کیا گیا ہے۔ اسکیم کو لاگو کرنے کے لیے حکومت کی طرف سے اٹھائے گئے کچھ اقدامات میں ریاستوں/ مرکز کے زیر انتظام علاقوں اور سروے آف انڈیا کے لیے عبوری اہداف کا تعین، نگرانی کے لیے ریاستوں/ سروے آف انڈیا کے ساتھ باقاعدہ میٹنگ، قومی، ریاستی، ضلع اور پنچایت میں چار سطحی نگرانی کا نظام، ریاستوں/مرکز کے زیر انتظام علاقوں وغیرہ کی ہینڈ ہولڈنگ شامل ہے۔
زمین اور اراضی کا ریکارڈ ریاست کا موضوع ہے۔ سوامیتو اسکیم کے نفاذ اور پراپرٹی کارڈ کے اجراء کے لیے ریاستیں/مرکز کے زیر انتظام علاقے اپنے متعلقہ لینڈ ریونیو ایکٹ/قواعد/کوڈز اور/یا کسی دوسرے انتظامی دستاویز میں مناسب دفعات کو شامل کرتی ہیں۔ اس لیے پنچایتی راج کی وزارت نے ریاستی محصولات کے قوانین میں یکسانیت کے لیے کوئی پہل نہیں کی ہے۔
ضمیمہ
آر جی ایس اے اسکیم کے تحت گزشتہ تین سالوں کے دوران ریاست مہاراشٹر کے لئے منظور شدہ سالانہ ایکشن پلان اور جاری کردہ فنڈ کی تفصیلات

|
|
نمبر شمار
|
|
سال
|
|
منظور شدہ سالانہ ایکشن پلان
|
|
جاری کردہ فنڈ
|
|
1
|
|
2018-19
|
|
102.54
|
|
11.54
|
|
2
|
|
2019-20
|
|
119.71
|
|
8.44
|
|
3
|
|
2020-21
|
|
233.00
|
|
66.76
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 3907
(Visitor Counter : 82
جدید اور قابل تجدید توانائی کی وزارت
بی آئی ایس معیارات کی تعمیل کرنے والے اہل ماڈلس اور سولر ماڈیولس کے مینوفیکچررس کی فہرست بندی کے لئے ’’ماڈلس اور مینوفیکچررس کی منظور شدہ فہرست‘‘ 
نئی دہلی، 5/اپریل 2022 ۔ جدید و قابل تجدید توانائی کی وزارت  اہل ماڈلس اور سولر ماڈیولس کے ان مینوفیکچررس کی فہرست بندی کا کام کرتی ہے جو بی آئی ایس معیارات کی تعمیل کرتے ہیں۔ یہ فہرست بندی اس فہرست میں کی جاتی ہے جسے ’’ماڈلس اور مینوفیکچررس کی منظور شدہ فہرست‘‘  کہا جاتا ہے۔ صرف وہی ماڈل اور مینوفیکچرر جو اس فہرست میں شامل کئے گئے ہیں، سرکاری پروجیکٹوں / سرکار سے امداد یافتہ پروجیکٹوں / سرکاری اسکیموں و پروگراموں کے تحت پروجیکٹوں / اوپن ایکسس / نیٹ- میٹرنگ پروجیکٹوں بشمول ملک میں قائم ان پروجیکٹوں کے جو کہ الیکٹریسٹی ایکٹ 2003 کے سیکشن 63 اور اس میں ترامیم کے تحت مرکزی حکومت کے ذریعے جاری رہنما ہدایات کے تحت حکومت کو بجلی کی فروخت کرنے کے لئے قائم کئے گئے ہیں، استعمال کے لئے اہل ہیں۔ لفظ ’’حکومت‘‘ میں مرکزی حکومت، ریاستی حکومتیں، سینٹرل پبلک سیکٹر انٹرپرائزیز، اسٹیٹ پبلک سیکٹر انٹرپرائزیز اور مرکزی و ریاستی آرگنائزیشنز / خود مختار ادارے شامل ہیں۔ اوپن ایکسس / نیٹ – میٹرنگ پروجیکٹوں کے لئے اے ایل ایم ایم لسٹیٹڈ سولر ماڈیولس کا لازمی استعمال ایسے قابل تجدید توانائی کے پروجیکٹوں پر قابل نفاذ ہے جس کا نفاذ اون ایکسس یا نیٹ- میٹرنگ فیسیلٹی کے لئے یکم اکتوبر 202 تک یا اس سے پہلے ہوتا ہے۔
یہ اطلاع توانائی اور جدید و قابل تجدید توانائی کے مرکزی وزیر جناب آر ے سنگھ نے آج راجیہ سبھا میں ایک تحریری جواب میں دی۔
بہت چھوٹی، چھوٹی اور درمیانی صنعتوں کی وزارت
کھادی کے لئے مہارت کا مرکز ،سی او ای کے ، 16 اور 17ستمبر 2022 کو بنگلورو میں دورو زہ ‘آورتن ’ کا انعقاد کرےگا
‘‘ کھادی میں آرٹ ، پہلے دل کو بھاتا ہے پھر آنکھوں میں سماتا ہے’’-ایم کے گاندھی
عوام کے ساتھ رابطہ کرنے کی ایک کاوش میں ، کھادی کے لئے مہار ت کا مرکز، بنگلورو میں ،بنگلور بین الاقوامی مرکز  میں آورتن نامی ایک دوروزہ تقریب کا انعقادکررہا ہے ۔
کھادی کے لئے مہار ت کا مرکز کو ایم ایس ایم ای کی وزارت کے ذریعہ تخلیق کیا گیا تھا،جس کا مقصد فیشن ٹکنالوجی کے قومی انسٹی ٹیوٹ کے ساتھ اشتراک میں کھادی اور گرام ادیوگ کمیشن کو معاونت فراہم کرنا تھا تاکہ نوجوان ناظرین اور عالمی مارکیٹ تک رسائی کی جاسکے ۔مرکز کا قیام دلی میں ایک ہب کے اور مرکز ماڈل کے طورپر نیز بنگلورو ، گاندھی نگر ، کولکتہ اور شیلانگ میں اس کے مرکز کے طورپرکیا گیا ہے۔
اس تقریب میں ہو م اور ملبوسات کی مختلف قسمیں نمائش کی جائیں گی، جو سی او ای کے ، اپنے ڈیزائنرو ں کے ذریعہ وسیع پیمانے پر لوگوں کے لئے ڈیزائن کی گئی ہیں۔کھادی کے اداروں کو اپنے تیار کردہ کپڑے اور ساڑیوں کو مارکیٹ میں لانے کے لئے موعو کیا گیا ہے۔کھادی سے متعلق بین فرد ی اجلاس کی منصوبہ بندی کی گئی ہے اور سی او ای کے ، کی ٹیم کے ذریعہ وضاحت کی جائے گی،جس کے لئے بنگلورو کے ڈیزائن کالجوں سے طالب علموں کو 16 ستمبر کے لئے موعو کیا گیا ہے۔تین اجلاس ہوں گے ، جو ہیں : کھادی کو دوبار ہ منسلک کرنا ، نئی نسل کے لئے کھادی اور کھادی کے لئے ڈی این اے ۔ یہ اجلا س کھادی کی پائیداری اور ورثے پر بات چیت کی حوصلہ افزائی کریں گے۔
سی او ای کے ، کی ایک اور پہل ‘ کھادی اور آرٹ ’ کی مختلف قسموں کی پیروی کرنے والوں تک رسائی کرنے اور یہ تسلیم کرنے کا ایک وسیلہ ہے کہ کس طرح آرٹ ، کھادی کے ساتھ لازم وملزوم ہے ۔سی او ای کے ، نے ، بنگلورومیں مقیم ایک نوجوان ہم عصر ڈانسر اور کوروگرافر کلیانی سرادا کے ساتھ اشتراک کیا ہے ۔ وہ بی آئی سی میں 17ستمبر 2022 کو شام چھ بجے‘ آورتن’ کا خصوصی طورپر تیار کردہ ایک نمونہ پیش کریں گے۔ان کے اس رقص کا مقصد کھادی کے منفرد عمل کی عکاسی کرنا ہے ۔اسے پیش کرنے والے ،سی او ای کے ، کی ٹیم کے ذریعہ خصوصی طورپر کھادی سے تیار ملبوسات زیب تن کریں گے۔
اس تقریب کا مقصدکھادی کو آرٹ کی دیگر اقسام کے ساتھ مربوط کرنا ہے تاکہ ‘ کھادی جذبہ ’ کو وسیع تر ناظرین کے سامنے لے جایا جاسکے اور کھادی کو نئے معنوں کے ساتھ تشریح دی جاسکے ۔ یہ تقریب ، نمائش اور اجلاسوں کے ذریعہ کھادی کو نوجوانوں کے ساتھ منسلک کرنے پرتوجہ مرکوز کرے گی اور کھادی کے اداروں کو اپنی مصنوعات کی نمائش کرنے کا ایک پلیٹ فارم فراہم کرے گی۔
امور صارفین، خوراک اور عوامی تقسیم کی وزارت
مرکز روزمرہ کی بنیاد پر ریاستی حکومتوں /مرکز کے زیر انتظام علاقوں کی انتطامیہ کے ذریعہ قیمت کی نگرانی کے لئے قائم کئے گئے 179 مراکز میں 22 ضروری غذائی اشیا کی تھوک اور رٹیل قیمتوں کی نگرانی کررہا ہے
ضروری غذائی اشیا کی قیمتوں کو مستحکم بنائے رکھنے کے لئے حکومت وقتاً فوقتاً متعدد اقدام کرتی رہتی ہے
بڑھتی قیمتوں کو کم کرنے کے لئے بفر اسٹاک سے اشیا جاری کرنا ، اسٹاک کی حدود کو نافذ کرنا ،ذخیرہ اندوزی کو روکنے کے اداروں کے ذریعہ اعلان کردہ اسٹاک کی نگرانی اور تجارتی پالیسی کے ضابطوں میں تبدیلی جیسے کہ امپو رٹ ڈیوٹی ، امپورٹ کوٹہ،کم از کم برآمداتی قیمت اور برآمدات پر پابندیاں سمیت دوسر ے قدم اٹھائے گئے ہیں
بڑھتی ہوئی پیداوار کے لئے کسانوں کو انسینٹیو دینے کی خاطر حکومت نے مناسب کم از کم امدادی قیمت طے کی ہے
زرعی پیداوار بڑھانے اور زرعی انفراسٹرکچر میں اضافہ کرنے کے مقصد سے باغبانی کی مربوط ترقی کا مشن ،قومی غذائی تحفظ مشن ، آپریشن گرین جیسی اسکیمیں نافذ کی گئی ہیں
نئی دہلی، 1دسمبر2021/ امور صارفین، خوراک اور عوامی تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ مرکز روزمرہ کی بنیاد پر ریاستی حکومتوں /مرکز کے زیر انتظام علاقوں کی انتطامیہ کے ذریعہ قیمت کی نگرانی کے لئے قائم کئے گئے 179 مراکز میں 22 ضروری غذائی اشیا کی تھوک اور رٹیل قیمتوں کی نگرانی کررہا ہے۔پالیسی سے متعلق مداخلت کے لئے روزمرہ کی قیمتوں اور قیمت کے رجحانوں کا تجزیہ حقیقی وقت کی بنیاد پرکیا جاتا ہے۔
ضروری غذائی اشیا کی گھریلو سطح پردستیابی اور ان کی قیمتوں کو مستحکم بنائےرکھنے کے لئے حکومت کے ذریعہ وقتاً فوقتاً متعدد قدم اٹھائے جاتے ہیں۔ ان اقدامات میں بڑھتی قیمتوں کو کم کرنے کے لئے بفر اسٹاک سے اشیا جاری کرنا ، اسٹاک کی حدود کو نافذ کرنا ،ذخیرہ اندوزی کو روکنے کے اداروں کے ذریعہ اعلان کردہ اسٹاک کی نگرانی اور تجارتی پالیسی کے ضابطوں میں تبدیلی جیسے کہ امپو رٹ ڈیوٹی ، امپورٹ کوٹہ،کم از کم برآمداتی قیمت اور برآمدات پر پابندیاں سمیت دوسر ے قدم اٹھا نا شامل ہیں۔
بڑھتی ہوئی پیداوار کے لئے کسانوں کو انسینٹیو دینے کی خاطر حکومت نے مناسب کم از کم امدادی قیمت طے کی ہے۔زرعی پیداوار بڑھانے اور زرعی انفراسٹرکچر میں اضافہ کرنے کے مقصد سے باغبانی کی مربوط ترقی کا مشن ،قومی غذائی تحفظ مشن ، آپریشن گرین جیسی اسکیمیں نافذ کی گئی ہیں ۔
ش ح۔ ق ت۔ ج
UNO13609
(Visitor Counter : 77